Kering
Kering (iki 2013 m. Pinault-Printemps-Redoute, trumpiau PPR) – Prancūzijoje įsikūręs holdingas, antra didžiausia pasaulyje prabangos prekių įmonių grupė. „Kering“ grupė valdo tokius prestižinius prekės ženklus, kaip „Gucci“, „Yves Saint Laurent“, „Bottega Veneta“, „Boucheron“ ir kitus. Tačiau 2007 m. ši bendrovė netikėtai nusitaikė į „Puma“ – masinio vartojimo prekės ženklą. Šiuo metu jai priklauso 70% „Pumos“ akcijų. Pagrindiniai „Kering“ konkurentai yra „Moët Hennessy Louis Vuitton“ ir „Richemont“.